पाएं अपने शहर की ताज़ा ख़बरें और फ्री ई-पेपरडाउनलोड करें
अलवर जिले में लगातार दूसरे दिन अच्छी बारिश हुई है। शुक्रवार दोपहर बाद घने बादल छाए। अलवर शहर में अच्छी बारिश से गर्मी से काफी राहत मिली है। इसके पहले दिन गुरुवार को भी जिले में कई जगहों पर बारिश हुई। जिसके बाद आमजन को गर्मी से राहत मिली थी। इस बारिश से किसानों को भी राहत मिली है। उनके खेतों में सब्जी व कपास की फसल में सिंचाई का काम हुआ है। वहीं आगे खरीफ की फसल के लिए भी यह बारिश उपयोगी रहेगी।
मई के माह में बारिश से राहत
मई के माह में बारिश से आमजन को गर्मी से राहत मिली है। बारिश के बाद गुरुवार को भी शाम के समय ठंडी हवा चली। दूसरे दिन भी बारिश होने से गर्मी से काफी राहत मिल सकेगी।
तापमान भी 5 डिग्री नीचे
जिले में बारिश के कारण अधिकतम तापमान करीब 5 डिग्री सेल्सियस नीचे आ गया। दोपहर बाद जिले में अधिकतम तापमान 35 डिग्री सेल्सियस आ गया। जो एक दिन पहले 40 डिग्री सेल्सियस से अधिक हो गया था।
बादलों की गर्जना भी
बारिश के साथ जिले भर में बादलों की गर्जना रही। हालांकि बाजार, मण्डी बंद होने के कारण कहीं कोई नुकसान की सूचना नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva awa_Deva hin_Deva hin_Deva zho_Hant eng_Latn